Каб пачаць служыць у гэтым накірунку, Ігар вылучыў некалькі пунктаў. Найперш, варта памаліцца і праверыць, ці сапраўды гэта твой шлях: “Вы павінны памятаць, што на духоўным узроўні такія людзі знаходзяцца ў бядзе. І ў нас часта здараюцца сярод бяздомных прыступы эпілепсіі”. Па-другое, калі ты ўжо служыш бяздомным, то трэба быць простым, як галубы, але мудрым, як змеі. Па-трэцяе, з бяздомнымі трэба быць строгім. Калі яны просяць грошы, каб пасля пакласці іх на мабільны, варта сказаць: “Ідзі і зарабі іх сам”. Бяздомныя, па словах Ігара, гэта могуць зрабіць. Калі ім патрэбны грошы на рэгістрацыю, то нехта з вернікаў ідзе разам з бяздомным і аплочвае яму рэгістрацыю. Бо нават калі бяздомныя ходзяць да іх на служэнні не адзін год, спакуса выпіць або папаліць у некаторых яшчэ застаецца.